Document ID: /roh_data/filtered/fineweb-2-filterrobots_roh.jsonl.gz/43890

Marianna Manetsch è creschida si a Mustér. La matura ha ella fatg a moda speziala. Ella ha tratg vi la scola claustrala a Mustér, ha fatg in emprendissadi commerzial sin banca per suenter far vinavant cun il gimnasi a la Scola chantunala a Cuira e daventar media. Ma al gimnasi gievi memia plaun per ella. Perquai ha Marianna Manetsch decidì d'emprender suletta per la matura, e quai en in enstagl en trais onns.
Avant che vegnir a star en Surselva, a Sagogn a star, ha Marianna Manetsch vivì cun sia famiglia a Basilea. Dapi 5 onns ha ella in'atgna pratica sco media da chasa a Glion.
«Medis da chasa èn savens Sherlock Holmes».
Quels vulan chattar ora pertge ch'i va propi. E quai è er tar Marianna Manetsch mintga di la sfida. Da chattar ora tge ch'è il motiv ch'insatgi stat mal, ch'insatgi è malsaun.